stanford-oval/wikipedia huggingface dataset:
Yassine Bounou
Seurajoukkueura

Bono on marokkolaisen Wydad Casablancan kasvatti. Kesällä 2012 hän siirtyi Atlético Madridin reservijoukkueeseen yksivuotisella sopimuksella. Seuraavana kesänä hän solmi seuran kanssa nelivuotisen jatkosopimuksen ja kilpaili pelipaikasta edustusjoukkueessa. Kauden 2014–2015 Bono pelasi lainasopimuksella sarjaporrasta alempana Real Zaragozassa. Kesällä 2015 lainasopimusta Zaragozaan päätettiin jatkaa yhdellä vuodella Bonon harjoiteltua ensin jonkin aikaa Atléticon edustusjoukkueen kanssa.
Heinäkuussa 2016 Bono liittyi toiseksi korkeimmalla sarjatasolla pelaavaan Gironaan kaksivuotisella sopimuksella. Hän siirtyi Sevillaan syksyllä 2019 vuoden mittaisella lainasopimuksella ja oli mukana voittamassa seuran kuudetta Eurooppa-liigan mestaruutta. Lainan päätyttyä hän solmi seuran kanssa nelivuotisen sopimuksen. Maaliskuussa 2021 hän teki 1–1-tasoitusmaalin liigaottelussa Real Valladolidia vastaan.
Maajoukkueura

Bono on teki debyyttinsä Marokon A-maajoukkueessa elokuussa 2013 Burkina Fasoa vastaan pelatussa ystävyysottelussa. Hän oli Afrikan-mestaruuskilpailuissa varamaalivahti vuonna 2017 sekä ykkösmaalivahti vuosina 2019 ja 2022. MM-kilpailuissa 2018 hän oli varamaalivahtina. MM-kilpailuissa 2022 hän pelasi alkulohkossa Kroatiaa ja Kanadaa vastaan. Toisessa alkulohko-ottelussa Belgiaa vastaan hän oli vielä muiden avauskokoonpanon pelaajien kanssa kentällä kansallislaulujen aikana mutta totesi edellisessä ottelussa tapahtuneen loukkantumisen vaivaavan vielä sen verran, että hän katsoi aiheelliseksi jäädä ottelusta pois. Neljännesvälieräottelun rangaistuspotkukilpailussa Espanjaa vastaan Bono torjui kaksi rangaistuspotkua, mikä ratkaisi voiton Marokolle. Yksi Espanjan rangaistuspotku osui tolppaan. Puolivälieräottelussa Portugalia vastaan Bono ei päästänyt maaliakaan, ja Marokko selviytyi kaikkien aikojen ensimmäisenä afrikkalaismaana MM-kilpailujen älieriin. Bono pelasi myös tappiolliset välierä- ja pronssiottelun.
Werner Schnitzer

Werner Robert Schnitzer (9. tammikuuta 1942 Donauwörth, Baijeri, Länsi-Saksa) on saksalainen näyttelijä. Hänet tunnetaan rikosylikomisario Jacob Hahnen roolista rikospoliisisarjassa Siska, jota hän esitti koko sarjan historian ajan vuodesta 1998 vuoteen 2008. Schnitzer on opiskellut näyttelemistä Münchenissä. Hän on näytellyt myös paljon sarjassa Kettu.
Aiheesta muualla

Werner Schnitzer Internet Movie Databasessa. (englanniksi)
Yamaha TZR 125

Yamaha TZR 125, jonka etukatteet on poistettu
Yamaha TZR 125 mittaristo
Yamaha TZR 125 on Yamahan vuosina 1987–1992 valmistama ”kyykkymallinen” eli supersport-tyylin kevytmoottoripyörä. Kyykky viittaa sport-pyörien ajoasennon kyykkymäiseen olemukseen. Nykyään Yamaha TZR:ää valmistetaan mopoversiona ja ne ovat yleisimpiä kyykkymallisia mopoja. Yamaha valmisti myös TZR 125 RR -mallia vuosina 1994–1995. RR-malli on hieman leveämpi ja suurempi ja muistuttaa enemmän isompaa moottoripyörää. Nykyään RR:t ovat harvinaisia.
Tehokkuus

Täysitehoisen Yamaha TZR:n tehoksi on ilmoitettu noin 26 hv (19,4 kW). Maksimivääntö on noin 1.8 kg/m @ 10000 rpm, joka on kaksinkertainen verrattuna esimerkiksi nelitahtiseen Yamaha YBR:ään. TZR:t olivat aikansa suosituimpia piikkejä yhdessä Hondan vastaavanlaisen NSR 125 -kevytmoottoripyörän kanssa. Vanhoissa TZR:issä onkin paljon tehoa, koska kevytmoottoripyörien 11 kilowatin tehorajoitus tuli vasta pyörien valmistuksen loppumisen jälkeen. Vanhoja TZR:iä piti kuristaa ainakin pakoputkiston kuristuksilla. Yamaha TZR:t on varustettu Y.P.V.S-pakoaukonsäätimellä (Yamaha power valve system), joka tuo etenkin ennen tehopiikkiä (kierrokset alle 7000 rpm) paljon vääntöä, ja oikein toimiessaan säädin vähentääkin kulutusta ja helpottaa matka-ajoa. Y.P.V.S täytyi lukita kiinni-asentoon tehorajoituksen mukaan, yleensä 5 mm ruuvilla. Koska pyörällä on jo ikää, kuristettuja ”tetsareita” on vähemmän. Usea omistaja on jo laittanut pyörän tt:ksi (täysitehoiseksi) juuri sen tuoman teholisän takia. Lisäksi kuristaminen pienentää kaksitahtimoottorin käyttöikää.
Nykypäivän TZR

Yamaha TZR:t ovat edelleenkin suosittuja Honda NSR:n kanssa. Pyörät ovatkin hyvin kestäviä ikäänsä nähden. 50-kuutioiset mopoversiot ovat erittäin suosittuja, ja osa malleista on Valentino Rossin Yamaha YZR M1-pyörän replikaversioita.
Yamaha esitteli uuden kyykky-mallisen kevytmoottoripyörän 2008, Yamaha YZF R-125:n, kilpailemaan huippusuositun Honda CBR 125R -pyörän kanssa. Pyörä kuuluu Yamahan YZF R-sarjaan, ja siitä on muodostunut CBR:n kaltainen myyntimenestys menevän ulkonäkönsä ja luotettavan tekniikkansa vuoksi.
Aiheesta muualla

englanninkielinen arvostelu (Arkistoitu – Internet Archive)
TZR-mallin kehitys ja eri mallit ja niiden tekniset tiedot englanniksi (Arkistoitu – Internet Archive)
Yamaha TZR 50 (mopo)
Winnie the Pooh: Blood and Honey

| Winnie the Pooh: Blood and Honey |
| --- | --- |

Ohjaaja:  Rhys Frake-Waterfield
Käsikirjoittaja:  Rhys Frake-Waterfield
Perustuu:  A. A. Milnen luomiin hahmoihin
Kuvaaja:  Vince Knight
Pääosat:   Nikolai Leon  Maria Taylor  Craig David Dowsett 
Valmistustiedot
Valmistusmaa:  Iso-Britannia
Levittäjä:  Vertigo Média
Ensi-ilta:   2023-3-1010. maaliskuuta 2023 (Iso-Britannia)  
Kesto:  84 minuuttia
Alkuperäiskieli:  englanti
Seuraaja:  Winnie the Pooh: Blood and Honey 2
Aiheesta muualla
IMDb 
AllMovie
Infobox OKNimi-testi OK: 
Winnie the Pooh: Blood and Honey on brittiläinen pienellä budjetilla tehty slasher-kauhuelokuva, jonka on käsikirjoittanut ja ohjannut Rhys Frake-Waterfield, joka sai ensi-iltansa vuonna 2023. Elokuva perustuu A. A. Milnen vuonna 1926 ilmestyneeseen lastenkirjaan jonka tekijänoikeudet vanhentuivat vuonna 2022.
Juoni

Risto Reipas (Nikolai Leon) palaa metsään kihlattunsa Maryn (Paula Coiz) kanssa tapaamaan ystäviään Puhia (Craig David Dowsett) ja Nasua (Chris Cordell). Ne ovat talven aikana villiintyneet kun ne ovat joutuneet tulemaan toimeen omillaan, ja niistä on tullut karhu ja sika jotka ovat ihmiskuntaa vihaavia saalistajia.
Näyttelijät

| 0 | 1 | 2 |
| --- | --- | --- |
|  Nikolai Leon  | … |  Risto Reipas (Christopher Robin)   |
|  Paula Coiz  | … |  Mary   |
|  Maria Taylor  | … |  Maria   |
|  Natasha Rose Mills  | … |  Jessica   |
|  Amber Doig-Thorne  | … |  Alice   |
|  Danielle Ronald  | … |  Zoe   |
|  Natasha Tosini  | … |  Lara   |
|  May Kelly  | … |  Tina   |
|  Craig David Dowsett  | … |  Puh (Pooh)   |
|  Chris Cordell  | … |  Nasu (Piglet)   |
Lähde:
Vastaanotto

Elokuvakriitikkojen arvioita keräävä Rotten Tomatoes antoi elokuvalle arvosanan 3/100 % perustuen 62 arvioon. Saman kaltainen Metacritic antoi sille arvosanan 16/100 perustuen 19 arvioon. Elokuva voitti huonoille elokuville myönnettävän Golden Raspberry-palkinnon viidessä eri kategoriassa, mukaan lukien vuoden huonoimman elokuvan palkinnon.
Aiheesta muualla

Winnie the Pooh: Blood and Honey Internet Movie Databasessa (englanniksi)
Winnie the Pooh: Blood and Honey - Review IGN.  16.2.2023. Viitattu 3.2.2024. (englanniksi)
Allen, Nick: Winnie-the-Pooh: Blood and Honey RogerEbert.com.  16.2.2023. Viitattu 3.2.2024. (englanniksi)
Yorick Treille

| Yorick Treille |
| --- | --- |

Henkilötiedot
Syntynyt: 15. heinäkuuta 1980 (ikä 44) Cannes
Kansalaisuus:   Ranska
Jääkiekkoilija
Pelipaikka:  hyökkääjä
Maila:  oikea
Pituus:  191 cm
Paino:  89 kg
Seura
Seura:  HC Sparta Praha
Sarja:  Extraliiga
Pelaajaura
Pääsarjaura:  2002–
Aik. seurat:  Norfolk Admirals HIFK Providence Bruins HC Servette Genève  ERC Ingolstadt  HC Vítkovice
NHL-varaus:  195. varaus, 1999 Chicago Blackhawks
Yorick Treille (s. 15. heinäkuuta 1980 Cannes, Ranska) on ranskalainen entinen jääkiekkoilija.
Chicago Blackhawks varasi hyökkääjänä pelaavan Treillen vuoden 1999 NHL:n varaustilaisuudessa seitsemännellä kierroksella varausnumerolla 196.
Treille on edustanut ammattilaisurallaan Pohjois-Amerikassa AHL:n Providence Bruinsia ja Norfolk Admiralsia sekä Euroopassa Sveitsin liigan HC Servette Genèveä, Saksan liigan ERC Ingolstadtia sekä SM-liigan Helsingin IFK:ta.
Treille on edustanut Ranskan maajoukkuetta MM-kisoissa seitsemän kertaa sekä vuoden 2002 olympialaisissa Salt Lake Cityssä.
Hänen veljensä Sacha on myös jääkiekkoilija.
Vilijärvi

| Vilijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°30′34″N, 24°50′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vehkajärveen 
Järvinumero:  35.784.1.020
Mittaustietoja
Pinnankorkeus:  113,3 m  
Rantaviiva:  0,96 km  
Pinta-ala:  5,548 ha  
Saaria:  ei saaria 
 fiVilijärvi 
Vilijärvi  on Pirkanmaalla Kangasalla Vehkajärven osa-alueella ja kylässä sijaitseva järvi.
Maantietoa

Järven pinta-ala on 5,5 hehtaaria ja se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 113,3 metriä mpy.
Weld

| Weld Neil Young |
| --- | --- | --- |

Livealbumin tiedot
 Äänitetty : 1991
 Julkaistu: 22. lokakuuta, 1991
 Tuottaja(t): Neil Young, David Briggs, Billy Talbot
 Tyylilaji: Rock
 Kesto: 115.54
 Levy-yhtiö: Reprise
Neil Youngin muut julkaisut
| Ragged Glory 1990 | Weld 1991 | Arc 1991 |
Weld on Neil Youngin & Crazy Horsen vuonna 1991 julkaistu livealbumi ja video. Se sisältää nauhoituksia Ragged Glory -albumin julkaisua seuranneelta kiertueelta. Albumi julkaistiin alun perin kolmen CD:n painoksena Arc-Weld, jossa kolmantena levynä oli Arc, joka on myöhemmin julkaistu myös erillisenä albumina.
Kappaleet

Kaikki kappaleet Neil Youngin ellei toisin mainita.
Kappaleet > CD 1

"Hey Hey, My My (Into the Black)" - 5:42
"Crime in the City" - 6:32
"Blowin' in the Wind" (Bob Dylan) - 6:49
"Welfare Mothers" - 7:04
"Love to Burn" - 10:01
"Cinnamon Girl" - 4:45
"Mansion on the Hill" - 6:14
"F*!#in' Up" - 7:09
Kappaleet > CD 2

"Cortez the Killer" - 9:46
"Powderfinger" - 5:58
"Love and Only Love" - 9:17
"Rockin' in the Free World" - 9:22
"Like a Hurricane" - 14:00
"Farmer John" (Terry Harris) - 5:00
"Tonight's the Night" - 8:45
"Roll Another Number (For the Road)" - 5:19
Weldon Kees

Harry Weldon Kees (s. 24. helmikuuta 1914, katosi 18. heinäkuuta 1955) oli yhdysvaltalainen runoilija, kriitikko sekä romaani- ja novellikirjailija.
Elämä

Kees syntyi Beatricen kaupungissa Nebraskassa ja opiskeli Missourin ja Nebraskan yliopistoissa valmistuen vuonna 1935. Hänen ensimmäinen runokirjansa The Last Man oli menestys. Kees muutti New Yorkiin ja osallistui kirjallisuuskriitikkojen järjestämiin juhliin, mutta ei koskaan tuntenut viihtyvänsä niissä piireissä.
Sitten hän alkoi maalata ja joitakin hänen taulujaan oli esillä yhdessä Picasson teosten kanssa Whitney Museum of American Art -museossa. Kyllästyneenä New Yorkiin Kees muutti San Franciscoon vuonna 1950, missä hän teki kokeellisia elokuvia sekä kirjoitti musiikkia muiden tekemiin lyhytelokuviin.
19. heinäkuuta 1955 Keesin Plymouth Savoy -auto löytyi Golden Gate -sillan pohjoispäädystä avain virtalukossaan. Kun Keesin ystävät menivät hänen asuntoonsa, he löysivät ainoastaan Keesin Lonesome-kissan ja punaisen sukkaparin pesualtaasta. Hänen makuupussinsa ja pankkikirjansa olivat kateissa. Kees ei ollut jättänyt minkänlaista viestiä. Ei ole tiedossa, tekikö hän itsemurhan hyppäämällä sillalta vai matkustiko hän Meksikoon. Ennen katoamistaan Kees oli kertonut ystävälleen Michael Griegille, että joskus ihmisen täytyy muuttaa elämänsä täysin.
Ura

1930-luvulla Kees kirjoitti lähinnä novelleja Federal Writers Project -projektin kautta ja julkaisten niitä lehdissä sekä neljännesvuosijulkaisuissa kuten Prairie Schooner, Horizon ja Rocky Mountain Review. Hän jatkoi kirjoittamista erottuaan projektista ja alettuaan työskennellä kirjastossa Denverissä 1937; saman vuoden lokakuussa Kees meni naimisiin Ann Swannin kanssa. Hänen maineensa kirjailijana jatkoi kasvuaan ja kirja Fall Quarter valmistui 1941, mutta sen lennokas tarina nuoresta professorista, joka taistelee vakavaa collegen elämää vastaan, oli kustantajien mielestä liian kepeä sodanuhan takia.
Kees muutti Manhattanille vuonna 1943 ja samana vuonna julkaistiin hänen ensimmäinen runokokoelmansa The Last Man. Näihin aikoihin Kees lopetti fiktion kirjoittamisen. Hänen uusi mielenkiintonsa kohde oli maalaaminen, jossa hän kehittyi nopeassa tahdissa. Pian Keesin tauluja oli näytteillä yhdessä Willem de Kooninigin ja Hans Hofmannin teosten kanssa. Kun Clementi Greenberg erosi The Nation -lehden taidekriitikon työstä vuonna 1949, Weldon Keesiä suositeltiin hänen seuraajakseen. Peridot-galleria järjesti kaksi kertaa Keesin teoksia esittelevän näyttelyn, ja yksi hänen piirustuksistaan oli mukana vuonna 1950 järjestetyssä Whitney-biennaalissa. Tehdessään maalauksia ja taidekritiikkiä Kees kokosi toisen runokokoelmansa The Fall of the Magician joka julkaistiin 1947.
Vaikka Kees menestyi urallaan Manhattanilla, hän oli tyytymätön elämäänsä New Yorkissa ja päätti palata länsirannikolle 1950. Samalla kun hän jatkoi maalaamista ja runouden tekemistä, Kees kiinnostui perinteisestä New Orleans -tyylisestä jazzmusiikista ja lauluntekemisestä. Hän soitti pianoa jazzyhtyeissä ja kaupusteli lauluja sekä sanoituksia julkaisijoille heikolla menestyksellä.
Tehdessään taidekritiikkiä ja selontekoja San Franciscon päivälehtiin Kees työskenteli samanaikaisesti valokuvaajana Jurgen Rueschin ja Gregory Batesonin kanssa monissa projekteissa, joita he tekivät Langeley Porter Clinicilla. Yhdessä Rueschin kanssa hän toimitti Nonverbal Communication: Notes On The Visual Perception Of Human Relations -teoksen (1953).
Länsirannikolla Kees jatkoi maalaamista sekä selontekojen kirjoittamista paikallislehteen. Hän teki myös yhdessä Michael Griegin kanssa viikkottaista radio-ohjelmaa KPFA-radioasemalle ja kirjoitti esseitä populaarikulttuurista, kuten jazzmuusikko Jelly Roll Mortonista. Vuonna 1954 Adrian Wilson julkaisi Keesin runokokoelman Poems 1947-1954. Kees sävelsi musiikin James Broughtonin vuonna 1950 ilmestyneeseen lyhytelokuvaan Adventures of Jimmy ja Keesin säveltämä laulu "Coastline Rag" on kuultu Jenni Olsonin elokuvassa The Joy of Life (2005).
Aiheesta muualla

Weldon Keesin runoja PoemHunter-sivustolla (englanniksi)
Weldon Kees’ Music Of The Motive Analyysi Keesin elämästä ja runoudesta (englanniksi)
Weldon Kees Modern American Poetry's-sivustolla (Arkistoitu – Internet Archive) (englanniksi)
The Cult Of Weldon Kees (Arkistoitu – Internet Archive) (englanniksi)
The Disappearing Poet New Yorker -lehden artikkeli 4.7.2005 (englanniksi)
Weldon Keesin papereita ja arkistoja (Arkistoitu – Internet Archive) (englanniksi)
Weldon Kees ja Nebraska Federal Writers' Project (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Weldon Kees
Käännös suomeksi
Winning Team

| Winning Team> Tiedot |
| --- | --- |
Toiminnassa:  2013 - nykyhetki
Tyylilaji:  EDM, progressive house, electro house, big room house
Kotipaikka:   Helsinki, Suomi
Laulukieli:  englanti
Jäsenet:  Max Well   Veli Hiidenmaa   Patrick Brex   Isku  
Levy-yhtiö:  Revealed Recordings   Nexchapter   Intensity Recordings   Seal Netwrok   Halla Recordings   Ensis Records  
Aiheesta muualla
Kotisivut
Infobox OKNimi-testi OK: 
Winning Team on suomalainen vuonna 2013 perustettu elektronista tanssimusiikkia ja housea tuottava dj-kollektiivi, johon kuuluvat Max Well (Max Lapinsuo-Sylwén), Veli Hiidenmaa (Vesa Lappalainen), Patrick Brex (Patrick Breuer) sekä Isku (Jere Pehkonen). Yhtye on julkaissut musiikkia useilla eri kansainvälisillä levy-yhtiöillä, kuten Revealed Recordings, Nexchapter, Intensity Recordings ja Seal Network.
Winning Team omistaa Halla Recordings -levy-yhtiön, joka on erikoistunut elektroniseen tanssimusiikkiin.
Diskografia > Singlet

| Vuosi | Single | Julkaisija | Listapositio> NLD | Listapositio> SWE | Listapositio> FIN | Albumi |
| --- | --- | --- | --- | --- | --- | --- |
| 2022 | Once and For All | Nexchapter | - | - | - |  |
| 2022 | Party | Intensity Records | - | - | - |  |
| 2022 | Evacuate The Dancefloor (mukana Ezra Hazard) | Intensity Records | - | - | - |  |
| 2022 | The Night (mukana SEEQ) | Seal Network | - | - | - |  |
| 2021 | Alarm (mukana Rave Republic) | Intensity Records | - | - | - |  |
| 2021 | Soundwave | Seal Network | - | - | - |  |
| 2021 | The Saga (mukana Jawny Sparklez) | Intensity Records | - | - | - |  |
| 2021 | Cry For You (mukana TBR) | Intensity Records | - | - | - |  |
| 2021 | Fire | Halla Recordings | - | - | - |  |
| 2021 | Where I Belong | Halla Recordings | - | - | - |  |
| 2021 | Keep Calm And Rave On | Nik Cooper | - | - | - |  |
| 2021 | End of Time (mukana NickyB) | Seal Network | - | - | - |  |
| 2021 | Dreamcatcher (mukana JaySic) | Intensity Records | - | - | - |  |
| 2021 | Settle for None (mukana Pjonax, CAPS) | Intensity Records | - | - | - |  |
| 2020 | "You Give Love A Bad Name" (mukana Ilari Hämäläinen) | Halla Recordings | - | - | - |  |
| 2020 | "Heart Of A Hero" | Halla Recordings | - | - | - |  |
| 2020 | "Don't Want This" | Halla Recordings | - | - | - |  |
| 2020 | "Make Up Your Face" (mukana Richie Loop) | Loca Recordings] | - | - | - |  |
| 2019 | "Dancing Til The Dawn" (mukana CAPS) | Halla Recordings | - | - | - |  |
| 2019 | "Slow Down" | Quartzo Records | - | - | - |  |
| 2019 | "Pantera" (mukana Charlie Atom) | Halla Recordings | - | - | - |  |
| 2019 | "Hero" | Ensis Records | - | - | - |  |
| 2019 | "Find You" | Ensis Records | - | - | - |  |
| 2018 | "Outta Control" (mukana Mad Ice) | Revealed Recordings | – | – | – | - |
| 2018 | "Feeling Allright" | Halla Recordings | – | – | – | - |
| 2018 | "Strobe" | Ensis Records | – | – | – | "Ensis ADE Sampler 18" |
| 2018 | "Gold" | Playbox Music | – | – | – | "twoloud's  Best of Electro House" |
| 2018 | "Gimme Lovin'" | Ensis Records | – | – | – | - |
| 2018 | "Lullaby" | Revealed Recordings | – | – | – | - |
| 2018 | "Omerta" | Halla Recordings | – | – | – | - |
| 2017 | "Right There" | Halla Recordings Official Electronic Fields Festival 2017 Anthem | – | – | – | - |
| 2017 | "The Wolf" | Halla Recordings | – | – | – | "Young Again EP" |
| 2017 | "Young Again" (mukana Sam & Mike) | Halla Recordings | – | – | – | "Young Again EP" |
| 2017 | "Tiger Blood" | Halla Recordings | – | – | – | "Young Again EP" |
| 2017 | "Warcry" | Halla Recordings | – | – | – | "Young Again EP" |
| 2017 | "Dranken" | Halla Recordings | – | – | – | – |
| 2016 | "Iku Turso" | Halla Recordings Official Project X Suomi 2016 Anthem | – | – | – |  |
| 2016 | "The X / Alpha" | VLMedia | – | – | – | "The X / Alpha" |
| 2015 | ”Do It Again” (mukana Roni Tran) | VLMedia | – | – | – | "Do It Again / Amsterdam" |
| 2015 | ”Amsterdam” | VLMedia | – | – | – | "Do It Again / Amsterdam" |
| 2015 | ”Vodka Dance” | VLMedia | – | – | – | – |
| 2015 | ”Falling For You” | VLMedia | – | – | – | – |
| 2014 | ”We Were Young” | VLMedia | – | – | 1 | – |
Diskografia > Albumit

| Vuosi | Single | Latauslista | Albumilista | Radiolista |
| --- | --- | --- | --- | --- |
| 2017 | "Young Again EP" | - | - | - |
| 2016 | "Iku Turso - Remixes" (mukana Gecko, NEBUK, VLOOD) | - | - | - |
| 2015 | ”Falling For You - REMIXES”  (mukana OuSnap!, The Second Level, Alec Hall) | – | – | – |
Diskografia > Musiikkivideot

We Were Young (2014)
Falling For You (2015)
Falling For You - Acoustic Sessions (2015)
Vodka Dance (2015)
Amsterdam (2015)
Do It Again ft. Roni Tran (2015)
Dranken (2017)
Diskografia > Remixit

Celestal - Old School Romance (Winning Team Remix) 2018 (Casablanca Records)
Samlight - In My Mind (Winning Team Remix) 2018 (FUTURE HOUSE CLOUD)
Cascada - Everytime We Touch (Winning Team Remix) 2017
Showtek vs. Technoboy & Tuneboy - Mellow (Winning Team Remix) 2016
Dimitri Vegas & Like Mike & Diplo - Hey Baby (Winning Team Remix) 2016
MORTEN - Love (Winning Team Remix) 2016
Nicky Romero & Krewella - Legacy (Winning Team Remix) 2016
Jacky Greco Feat. JakkCity - Silhouettes (Winning Team Remix) 2016
Kaskade - Disarm You Feat. Ilsey (Winning Team Remix) 2015
Galantis - In My Head (Winning Team Remix) 2015
Kap Slap - Let It All Out ft. Angelika Vee (Winning Team Remix) 2015
Starling Glow - Ignite (Winning Team Remix) 2014
Werner Schulz

| Werner Schulz |
| --- | --- |

Euroopan parlamentin jäsen
 2009–2014  
Henkilötiedot
Syntynyt: 22. tammikuuta 1950 Zwickau
Kuollut: 9. marraskuuta 2022 (72 vuotta) Berliini
Aiheesta muualla
www.werner-schulz-europa.eu
Werner Schulz (22. tammikuuta 1950 Zwickau – 9. marraskuuta 2022 Berliini) oli saksalainen vihreä poliitikko. Hänet valittiin Euroopan parlamenttiin vuoden 2009 vaaleissa, ja hän istui parlamentissa yhden kauden. Hän oli Vihreät / Euroopan vapaa allianssi -ryhmän jäsen, ja hän toimi EU:n ja Venäjän parlamentaarisessa yhteistyövaliokunnassa EU:n valtuuskunnan varapuheenjohtaja ja kuului Ulkoasiainvaliokuntaan.
Aiheesta muualla

http://www.werner-schulz-europa.eu (Arkistoitu – Internet Archive)
Kuvia tai muita tiedostoja aiheesta Werner Schulz Wikimedia Commonsissa
Pentti Vuorio (taiteilija)

Pentti Antero Vuorio (1. elokuuta 1935 Hämeenlinna – 22. joulukuuta 2018 Janakkala) oli suomalainen taidemaalari ja taideopettaja.
Vuorio työskenteli 15-vuotiaasta lähtien Kultakeskuksessa, nuohoojan apulaisena, merimiehenä ja laitosmiehenä Va­lion Turengin jäätelötehtaalla, jossa hän kehitti koneita jäätelönvalmistukseen.
Vuorio valmistui Vapaasta taidekoulusta 1970-luvun lopulla. Hän opetti kansalaisopistossa Turengissa ja Hausjärvellä ja oli perustamassa Turenkiin lasten ja nuorten kuvataidekoulua, jossa toimi pitkään pääopettajana. Hän toimi myös vanhusten taideohjaajana vanhainkodissa Turengissa. Viimeisten kolmenkymmenen vuoden ajan Pentti Vuorio teki akvarelleja ja öljymaalauksia.
Weldin piirikunta

Weldin piirikunta (engl. Weld County) on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 324 492.. Sen pinta-ala on 10 400 neliökilometriä. Piirikunnan hallintokeskus ja suurin kaupunki on Greeley.
Väestö

Piirikunnan asukkaista 65,3 prosenttia on valkoisia, 29,6 prosenttia latinalaisamerikkalaisia ja 4 prosenttia latinalaisamerikkalaisia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 34,6 vuotta.
Kuvia piirikunnasta

Piirikunnan oikeustalo.
Ruohotasankoa piirikunnan koilisosassa.
Aiheesta muualla

Kuvia tai muita tiedostoja aiheesta Weldin piirikunta Wikimedia Commonsissa
Yamada Shōji

Shōji Yamada on japanilaisen kulttuurin tutkija.
Shōji Yamada valmistui maisteriksi Tsukuban yliopistosta 1988 ja väitteli tohtoriksi 1998 Kioton yliopistossa Japanissa. Hän on toiminut Japanin tutkimuksen kansainvälisen instituutin apulaisprofessorina vuodesta 1996 lähtien. Yamada Shōji on Japanin budo-akatemian Nihon Budō Gakkain ja Japanin tietojenkäsittely-yhdistyksen jäsen.
Henkilökohtaiselta budotaustaltaan Yamada on kokenut kyūdōka.
Markittävät julkaisut

The Myth of Zen in the Art of Archery, Japanese Journal of Religious Studies 2001 28/1–2
Yopal

| Yopal |
| --- | --- |

 lippu
 Yopal
 Koordinaatit: 5°21′0″N, 72°24′36″W 
Valtio:  Kolumbia
Departementti:  Casanare
Infobox OKVirheellinen NIMI-arvo: 
Yopal on Kolumbian Casanaren departementin pääkaupunki. Vuonna 2011 siellä oli 111 200 asukasta.
Kaupunki sijaitsee Kolumbian itäisen vuorijonon juurella. Se on perustettu vuonna 1942. Se on saanut nimensä joko alueella yleisestä yopo-puusta tai sydäntä tarkoittavasta achaguan kielen sanasta.
Aiheesta muualla

Kuvia tai muita tiedostoja aiheesta Yopal Wikimedia Commonsissa